English: Senior Himachal Pradesh Congress leader Harbhajan Singh Bhajji questioned the intention of those who want Shimla to be renamed.
Telugu: సిమ్లా పేరు మార్చాలని కోరుకుంటున్న వారి అసలు ఉద్దేశం ఏమిటని హిమాచల్‌ప్రదేశ్ కాంగ్రెస్ సీనియర్ నేత హర్‌భజన్‌సింగ్ భజ్జి ప్రశ్నించారు. సిమ్లా పేరు మార్చడంలో ఔచిత్యమేమిటని ప్రశ్నించారు. ఈ ప్రతిపాదనను తీవ్రంగా ఖండిస్తున్నట్టు చెప్పారు. సిమ్లా చారిత్రక నగరమని, దాని పేరు మారిస్తే స్వభావాన్ని కోల్పోతుందని, అసలు సిమ్లా పేరులో తప్పేముందన్నారు. రాష్ర్టాభివృద్ధిపై దృష్టిపెట్టని బీజేపీ ప్రభుత్వం ఇలాంటి హాస్యాస్పద అంశాలను తెరపైకి తీసుకొస్తున్నదని మండిపడ్డారు.సిమ్లా అసలు పేరు శ్యామల అని, ఆంగ్లేయుల ఉచ్చారణలో సిమ్లాగా మారిందని, ఆ తర్వాత అది షిమ్లా రూపాంతరం చెందిందని విశ్వహిందూ పరిషత్ (వీహెచ్‌పీ) నేత అమన్‌పురి తెలిపారు.